ประกาศกรมวิชาการเกษตรประกาศกรมวิชาการเกษตรเรื่องเงื่อนไขการนำเข้าไข่ไหมจากสาธารณรัฐประชาชนจีนพ.ศ. ๒๕๕๔ กรมวิชาการเกษตรได้วิเคราะห์ความเสี่ยงศัตรูพืชของไข่ไหมที่นำเข้าเพื่อการค้าจากสาธารณรัฐประชาชนจีนเสร็จสิ้นแล้วอาศัยอำนาจตามความในมาตรา ๘ (๒) และมาตรา ๑๐ แห่งพระราชบัญญัติกักพืชพ.ศ. ๒๕๐๗ แก้ไขเพิ่มเติมโดยพระราชบัญญัติกักพืช (ฉบับที่ ๓) พ.ศ. ๒๕๕๑อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๒ มาตรา ๓๓ มาตรา ๔๑ และมาตรา ๔๓ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบัญญัติแห่งกฎหมายอธิบดีกรมวิชาการเกษตรโดยคำแนะนำของคณะกรรมการกักพืช ออกประกาศกำหนดเงื่อนไขการนำเข้าไข่ไหมจากสาธารณรัฐประชาชนจีน ดังต่อไปนี้ข้อ ๑ ประกาศนี้เรียกว่า ประกาศกรมวิชาการเกษตร เรื่อง เงื่อนไขการนำเข้าไข่ไหมจากสาธารณรัฐประชาชนจีนพ.ศ. ๒๕๕๔ข้อ ๒[๑] ประกาศนี้ให้ใช้บังคับนับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ชนิดพืชไข่ไหม (silkworm egg, Bombyx mori)ข้อ ๔ ศัตรูพืชกักกันที่เกี่ยวข้องรายชื่อศัตรูพืชกักกันของราชอาณาจักรไทยสำหรับไข่ไหมจากสาธารณรัฐประชาชนจีนได้แก่ Nosema bombycis สาเหตุโรคเพบรินข้อ ๕ หน่วยงานที่รับผิดชอบ๕.๑ ราชอาณาจักรไทย คือ กรมวิชาการเกษตร๕.๒ สาธารณรัฐประชาชนจีน คือ General Administration of Quality Supervision, Inspection and Quarantine of the People's Republic of China ซึ่งต่อไปในประกาศนี้จะเรียกว่า AQSIQข้อ ๖ การขออนุญาตนำเข้าต้องมีใบอนุญาตนำเข้าซึ่งออกให้โดยกรมวิชาการเกษตรข้อ ๗ วิธีการขนส่งต้องส่งไข่ไหมมาจากเมืองท่าแห่งหนึ่งในสาธารณรัฐประชาชนจีนไปยังเมืองท่าปลายทางในราชอาณาจักรไทยในลักษณะเป็นสินค้าขนส่งทางอากาศข้อ ๘ ห้องปฏิบัติการที่ได้รับการรับรองการตรวจสอบสำหรับการรับรองไข่ไหมปลอดจากศัตรูพืชกักกัน Nosema bombycis สาเหตุโรคเพบรินต้องดำเนินการโดยห้องปฏิบัติการของAQSIQ หรือห้องปฏิบัติการที่ได้รับการรับรองจาก AQSIQข้อ ๙ แหล่งผลิตไข่ไหมเฉพาะจากมณฑลกว่างตง (Guangdong) ในสาธารณรัฐประชาชนชนจีนได้รับอนุญาตให้นำเข้ามาในราชอาณาจักรไทยข้อ ๑๐ ข้อกำหนดสำหรับการนำเข้าต้องปลอดจากศัตรูพืชกักกัน Nosema bombycis สาเหตุโรคเพบรินข้อ ๑๑ ข้อกำหนดสำหรับบรรจุภัณฑ์๑๑.๑ ต้องวางไข่ไหมบนแผ่นไข่ที่ใหม่ สะอาด และบรรจุไข่ไหมในบรรจุภัณฑ์ที่ใหม่และปิดสนิทเมื่อบรรจุไขไหมแล้ว๑๑.๒ ต้องบรรจุไข่ไหมในบรรจุภัณฑ์ซึ่งต้องไม่มีการปะปนของ ดิน ทรายและชิ้นส่วนของพืช เช่น ใบ ก้าน เศษซากพืช เป็นต้นหรือสิ่งอื่นใดที่มีศักยภาพนำพาศัตรูพืชกักกันได้ข้อ ๑๒ การตรวจส่งออกไข่ไหมที่ส่งออกไปยังราชอาณาจักรไทยต้องมีการรับรองว่าปลอดจากศัตรูพืชกักกันNosema bombycis สาเหตุโรคเพบรินจากห้องปฏิบัติการก่อนส่งออกตามกระบวนการที่เหมาะสมอย่างเป็นทางการข้อ ๑๓ การรับรองสุขอนามัยพืช๑๓.๑ ต้องมีใบรับรองสุขอนามัยพืชซึ่งออกให้โดย AQSIQ กำกับมาด้วย โดยต้นฉบับใบรับรองสุขอนามัยพืชต้องแนบมาพร้อมกับสินค้าทุกครั้งที่ส่งไปยังราชอาณาจักรไทยและต้องระบุข้อความเพิ่มเติม ดังต่อไปนี้ The consignment of silkworm eggs was produced and prepared for export accordance with conditions for import of silkworm eggs from China to Thailand๑๓.๒ ต้องระบุชื่อวิทยาศาสตร์ของไหมในใบรับรองสุขอนามัยพืชข้อ ๑๔ การตรวจนำเข้า๑๔.๑ เมื่อไข่ไหมถูกขนส่งมาถึงด่านนำเข้าในราชอาณาจักรไทยการตรวจนำเข้าไข่ไหมจะดำเนินการหลังจากได้ตรวจสอบยืนยันความถูกต้องของเอกสารทั้งหมดที่แนบมาพร้อมกับสินค้า๑๔.๒พนักงานเจ้าหน้าที่จะสุ่มตัวอย่างไข่ไหมและตรวจสอบในห้องปฏิบัติการเพื่อยืนยันว่ามีศัตรูพืชกักกันNosema bombycis สาเหตุโรคเพบรินติดมากับไข่ไหมหรือไม่และต้องกักไข่ไหมไว้จนกว่าจะทราบผลจากห้องปฏิบัติการ๑๔.๓ ในกรณีตรวจพบศัตรูพืชกักกัน Nosema bombycis สาเหตุโรคเพบรินยังมีชีวิตไข่ไหมทั้งหมดต้องถูกทำลายโดยผู้นำเข้าต้องเป็นผู้รับผิดชอบค่าใช้จ่ายกรมวิชาการเกษตรจะแจ้งให้ AQSIQ ทราบถึงการไม่ปฏิบัติตามข้อกำหนดและขึ้นอยู่กับสภาวการณ์ กรมวิชาการเกษตรอาจจะระงับการนำเข้าไข่ไหม๑๔.๔ ถ้าตรวจพบสิ่งมีชีวิตชนิดอื่นนอกเหนือจากศัตรูพืชกักกัน Nosema bombycis สาเหตุโรคเพบริน ที่มีศักยภาพเป็นศัตรูพืชกักกันของราชอาณาจักรไทยต้องส่งกลับ ทำลาย หรือกำจัดศัตรูพืชกักกันบนไข่ไหมด้วยวิธีการที่เหมาะสม(ถ้ามีวิธีการกำจัด) โดยผู้นำเข้าต้องเป็นผู้รับผิดชอบค่าใช้จ่ายกรมวิชาการเกษตรมีสิทธิระงับการนำเข้าไข่ไหมเป็นการชั่วคราวจนกว่าการประเมินความเสี่ยงได้ดำเนินการแล้วเสร็จประกาศณ วันที่ ๒๘ กันยายน พ.ศ. ๒๕๕๔จิรากรโกศัยเสวีอธิบดีกรมวิชาการเกษตรปริยานุช/ผู้จัดทำ๒ พฤศจิกายน๒๕๕๔ชาญ/ผู้ตรวจ๑๑ พฤศจิกายน๒๕๕๔พิมลกร/ปรับปรุง๔ ตุลาคม ๒๕๕๖พลัฐวัษ/ตรวจ๔ ตุลาคม ๒๕๕๖[๑] ราชกิจจานุเบกษาเล่ม ๑๒๘/ตอนพิเศษ ๑๒๕ ง/หน้า ๖๘/๑๙ ตุลาคม ๒๕๕๔